CELEX: 62015CN0218
Language: hr
Date: 2015-05-11 00:00:00
Title: Predmet C-218/15: Zahtjev za prethodnu odluku koji je 11. svibnja 2015. uputio Tribunale ordinario di Campobasso (Italija) – kazneni postupak protiv Gianpaola Paolettia i dr.

10.8.2015   
            
            
               HR
            
            
               Službeni list Europske unije
            
            
               C 262/5
            
         Zahtjev za prethodnu odluku koji je 11. svibnja 2015. uputio Tribunale ordinario di Campobasso (Italija) – kazneni postupak protiv Gianpaola Paolettia i dr.
   (Predmet C-218/15)
   (2015/C 262/06)
   Jezik postupka: talijanski
   
      Sud koji je uputio zahtjev
   
   Tribunale ordinario di Campobasso
   
      Stranke glavnog postupka
   
   Gianpaolo Paoletti, Umberto Castaldi, Domenico Faricelli, Antonio Angelucci, Mauro Angelucci, Antonio D’Ovidio, Camillo Volpe, Alfredo Viali, Giampaolo Canzano, Raffaele Di Giovanni, Antonio Della Valle
   
      Prethodna pitanja
   
   
               1.
            
            
               Treba li članak 7. EKLJP-a, članak 49. Povelje Europske unije o temeljnim pravima, proglašene u Nici 7. prosinca 2000., te članak 6. [UEU-a] tumačiti na način da je pristupanjem Rumunjske Europskoj uniji 1. siječnja 2007. ukinuto kazneno djelo, predviđeno i kažnjivo na temelju članka 12. Zakonodavne uredbe br. 286/1998 (pročišćeni tekst [o migraciji]), koje se odnosi na pomaganje u nezakonitoj migraciji i na zadržavanje rumunjskih građana na području države Italije?
            
         
               2.
            
            
               Treba li navedene članke tumačiti na način da je država članica prekludirana da, u odnosu na osobe koje su prije 1. siječnja 2007. (ili kasnijeg datuma kada je Ugovor u cijelosti primjenjiv), datuma pristupanja Rumunjske Europskoj uniji, počinili povredu članka 12. Zakonodavne uredbe br. 286/1998 (pročišćeni tekst [o] migraciji) time što su pomagali u nezakonitoj migraciji rumunjskih državljana, što od 1. siječnja 2007. nije više predviđeno kao kazneno djelo, primijeni načelo retroaktivnosti in mitius?